24 ชั่วโมงที่ผ่านมา มีพื้นที่ได้รับผลกระทบจากสถานการณ์ภัยใน 5 จังหวัด สถานการณ์คลี่คลายแล้ว
กรมป้องกันและบรรเทาสาธารณภัย รายงานในรอบ 24 ชั่วโมงที่ผ่านมา เกิดอุทกภัย 3 จังหวัด ได้แก่ ตรัง นครสวรรค์และระนอง รวม 5 อำเภอ 12 ตำบล 28 หมู่บ้าน บ้านเรือนประชาชนได้รับผลกระทบ 5 หลัง พื้นที่การเกษตรได้รับผลกระทบ 110 ไร่ ถนนเสียหาย 1 จุด วาตภัย 3 จังหวัด ได้แก่ พังงา ระนอง อุตรดิตถ์ รวม 4 อำเภอ 6 ตำบล 6 หมู่บ้าน บ้านเรือนเสียหาย 8 หลัง ดินโคลนถล่ม 2 จังหวัด ได้แก่ ตรัง และระนอง รวม 3 อำเภอ 3 ตำบล 3 หมู่บ้าน ปัจจุบันสถานการณ์คลี่คลายแล้วปภ.ร่วมกับจังหวัดและหน่วยงานที่เกี่ยวข้อง ลงพื้นที่สำรวจความเสียหายและให้การช่วยเหลือผู้ประสบภัยในเบื้องต้นแล้ว ปัจจุบันทุกพื้นที่สถานการณ์คลี่คลายแล้วซึ่งกรมป้องกันและบรรเทาสาธารณภัยได้ประสานจังหวัดองค์กรปกครองส่วนท้องถิ่นและหน่วยงานที่เกี่ยวข้อง เร่งให้การช่วยเหลือผู้ประสบภัยโดยสำรวจและประเมินความเสียหายเพื่อดำเนินการช่วยเหลือตามระเบียบกระทรวงการคลังฯ ต่อไป ทั้งนี้ประชาชนสามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” และสายด่วนนิรภัย 1784 ตลอด 24 ชั่วโมง